gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl es gl gl gl gl zh en sv fr de de gl gl gl gl gl gl gl es gl gl fr gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - 'Estigma': Teatro de suspense
Domingo, 02 de outubro de 2022
A obra estréase este venres no Salón Teatro de Compostela e xirará por outras nove localidades a partir do 18 de maio.
Redacción - 12:45 02/05/2008
Tags: cdg dani salgado estigma rubén ruibal teatro
Todo comezou no verán pasado con DramA3. A idea era continuar o proxecto de dramaturxia residente no Centro Dramático Galego iniciado o pasado ano con Cándido Pazó e que deu lugar a A Piragua. Estigma está escrito por Jacobo Paz, Vanesa Sotelo e Rubén Ruibal, tres dramaturgos novos e cun talento xa recoñecido, por exemplo no caso de Ruibal, Premio Nacional de Literatura Dramática. O proceso de escrita colectiva foi coordinado por Dani Salgado, responsábel igualmente da dirección escénica.
A escrita da obra comezou en xullo de 2007, a partir da suxestión de traballar sobre o suspense no teatro. Salgado presentoulles aos tres autores o texto Far Away, da inglesa Carol Churchill, e tamén se tomou como referente o cinema de Hitchcock. Cada un dos dramaturgos participantes escribiu un acto, compartindo historia, espazo e personaxes, de tal forma que obra contén tres visións diferentes, aínda que coherentes. De aí resultaron Abismos de Jacobo Paz, Elsa de Vanesa Sotelo, e Terra Queimada de Rubén Ruibal.
A trama sitúase na illa de Estigma, un lugar case deserto no que, trala erupción dun volcán, unha muller acabada de chegar investiga unha masacre, dous irmáns enfrontan o destino que levan marcado na pel, a desconfianza aniña no seo dunha parella e do remoto continente chega un descoñecido.
Estigma estréase este venres no Salón Teatro de Compostela e permanecerá na capital do país até o 18 de maio para continuar despois cunha xira por 9 localidades galegas: Tui (Teatro Área Panorámica, 22 e 23 de maio), Narón (Auditorio Municipal, 30 e 31 de maio), O Barco de Valdeorras (Teatro Lauro Olmo, 6 de xuño), Vigo (Centro Cultural Caixanova, 13 e 14 de xuño), Ribadeo (Auditorio Municipal, 20 de xuño), Ferrol (Teatro Jofre, 22 de xuño), Vilagarcía de Arousa (Auditorio Municipal, 27 de xuño), A Coruña (Teatro Colón, 2 e 3 de xullo) e ribadavia (20 de xullo).
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Dúas imaxes da representación de 'Estigma'
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto